**דיווח לפי תקנות למניעת הטרדה מינית (חובת מעביד), התשנ"ח-1998**

**הדיווח מוגש לגורמים הבאים:**

1. הוועדה לקידום מעמד האישה ולשוויון מגדרי בכנסת
2. הרשות לקידום מעמד האישה
3. המועצה להשכלה גבוהה/ משרד הכלכלה / משרד החינוך/ משרד התרבות והספורט- לפי העניין (\*מחק את המיותר)

**פרטים כללים:**

**שם המוסד**: **אוניברסיטת בן-גוריון בנגב**

**מועד הגשת הדוח**: חודש אוקטובר \_2018\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הדיווח מתייחס לשנת הלימודים תשע"ז-תשע"ח(כולל) 2017-2018

**מספר הסטודנטים שלמדו במוסד בשנת הלימודים האקדמית אליה מתייחס הדיווח**: כ 18.000

**מספר האחראים למניעת הטרדה מינית במוסד, שמם ותפקידם**:

פרופ' אסתר פריאל – נציבה מרכזת , גב' לימור עזראי –נציבה (סגל מנהלי), גב' נורית נובופלנסקי -ממונה קמפוס שדה בוקר, גב' עידית נוריאל -ממונה קמפוס אילת  
 סטודנטית-רכזת מגדר ומניעת הטרדה מינית מטעם אגודת הסטודנטים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**האחראי/ם עברו בסמוך למינוים השתלמות בהיקף של** \_ \_\_\_\_\_24\_\_\_\_\_\_\_\_\_ שעות

על ידי:1.\_מסל"ן תל-אביב, 2. המרכז הישראלי לכבוד האדם. 3. מסל"ן באר-שבע פירוט עיקרי ההשתלמות:\_\_החוק למניעת הטרדה מינית, תפקידי הממונה, כבוד האדם וחרותו.

**פעילויות הדרכה והסברה שנקט המוסד שעניינן הטרדה מינית והתנכלות:**

**פירוט פעולות הדרכה והסברה\* שהועברו לסגל המוסד (מנהלי ואקדמי) ותדירותן**:

עובדי סגל האוניברסיטה מנהלי ואקדמי קבלו הרצאות רענון בתחום של החוק למניעת הטרדה מינית על ידי היועצת המשפטית של האוניברסיטה עו"ד תמי מונד והסבר על תפקיד הנציבה ודרך הגשת תלונה מנציבת האוניברסיטה פרופ' פריאל. בשנת תשע"ז-תשע"ח נתנו 3 הרצאות כאלה בקמפוס הראשי, אחת בקמפוס שדה בוקר ואחת בקמפוס אילת

כל עובד חדש מקבל יחד עם המסמכים הרלוונטיים גם חוברת המכילה את הנוהל למניעת הטרדה מינית באוניברסיטה

**פעולות שנקטה האוניברסיטה ל הגברת המודעות למניעת הטרדה מינית והנגישות להגשת תלונות:**

ברחבי הקמפוס תלויים פוסטרים בשפות עברית, אנגלית וערבית המכילים תמצית של החוק ונהלי האוניברסיטה בנושא מניעת הטרדה מינית וכן את שמות הנציבות והממונים האחרים כולל מספרי טלפון וכתובת הדוא"ל ( בקמפוס המרכזי ובקמפוסים בשדה בוקר ובאילת) אליהם ניתן לפנות לקבלת ייעוץ והדרכה והגשת תלונות. להגברת הנגישות לממונים על מניעת הטרדה מינית: בשירותים ברחבי הקמפוסים הודבקו מדבקות בשפות עברית, אנגלית וערבית עם שמות הממונים מספרי הטלפון וכתובות דוא"ל. באינטרנט- בדף הבית של האוניברסיטה , לאנשי הסגל ולסטודנטים, יש הפניה לקישור לנוהל למניעת הטרדה מינית בשלוש שפות עברית, אנגלית וערבית. דף המבוא לנוהל מכיל את פרטי הנציבות והממונות.

**פירוט פעולות הדרכה והסברה\* שהועברו לסטודנטים ולתלמידים ותדירותן:**

כל הסטודנטים במוסד, בכל התארים ובכל הפקולטות חייבים ללמוד קורס בנושא מניעת הטרדה מינית הניתן בצורת "לומדה ממוחשבת". הסטודנט נבחן בסוף "הלומדה" וחייב לענות נכון על 100% מהשאלות. סטודנט שלא מבצע את הלומדה ננקטים נגדו סנקציות מנהלתיות. לסטודנטים הזרים (כמו ביה"ס לרפואה בינלאומית) הוכנה על ידי הנציבה, פרופ' פריאל, לומדה באנגלית בנושא של מניעת הטרדה מינית. כמו כן ניתנה הרצאה בשפה האנגלית על ידי עו"ד העוסקת בתחום. הלומדה באנגלית גם היא מוגדרת כקורס חובה לכל הסטודנטים הזרים ובסופה מבחן עם חובת מעבר של 100%. ננקטים סנקציות מנהלתיות כנגד סטודנטים שלא מבצעים את הלומדה.

. אגודת הסטודנטים בראשות הרכזת למגדר מארגנת אירועים למניעת אלימות נגד נשים וביניהם גם עולה הנושא של מניעת הטרדה מינית.

**תלונות על הטרדה מינית – פירוט ואופן הטיפול:**

מספר הפניות לאחראי בעניין הטרדה מינית: \_17\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר שמועות, פניות ותלונות אנונימיות ותלונות לא רשמיות שהגיעו לאחראי: \_11\_\_\_\_\_\_\_\_\_\_\_\_\_\_\_\_\_\_

מספר התלונות הרשמיות שהוגשו לאחראי: \_\_6\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**פירוט לגבי אופן הטיפול בתלונות:**

|  |  |  |  |  |  |  |  |
| --- | --- | --- | --- | --- | --- | --- | --- |
| המעורבים במקרה נשוא התלונה – שיוך (סטודנט, איש סגל וכו')  ללא פרטים מזהים | מהות התלונה ופירוט המקרה – ללא פרטים מזהים | מועד הגשת התלונה | מועד סיום הטיפול  על ידי הנציבה | אופן הטיפול לרבות פירוט צעדי הביניים שננקטו וכן אמצעים נוספים שננקטו – כגון הגנה על המתלונן, ככל שננקטו | המלצת האחראי | החלטת המוסד | החלטת הגוף המשמעתי/  עונש, ככל שננקטו הליכי משמעת |
| סטודנטית זרה כנגד פרופ' | שלחה מכתב לממונה לאחר שעזבה את הארץ. מתלוננת על נגיעות בעלי אופי מיני. לא מעוניינת  להיחשף ולהגיש תלונה רשמית | 20.10.17 | 5.12.17 | הקשר עם המתלוננת היה באמצעות הדוא"ל. גם לאחר שהסברנו את הנוהל סירבה להגיש תלונה או להיחשף. טענה שהיא עצמה לא התייחסה לאירוע ברצינות, והיא פונה בהשפעת חבריה ומטרתה רק להתריע. שוחחנו עם 2 עדים שהוזכרו במכתבה. על אף סירובה הוחלט לזמן את הנילון לבירור. גבינו את עדותו | אין תלונה רשמית. הנילון הכחיש את המיוחס לו בדברי הסטודנטית. על אף זאת הוזהר בשיחה עם הנציבה | בהיעדר תלונה רשמית ולאור ההכחשה הגורפת של הנילון וסירוב הפונה להשתתף בבירור- לא ניתן לקיים הליך משמעתי. הנילון הוזהר לא ליצור קשר עם הסטודנטית ולא להתנכל לה בהגשת מאמרים או השתתפות בכנס, וכן הובהר לו שההתנהלותהמיוחסת לו חמורה. |  |
|  | | | | | | | |
| פניה מרמ"ח לגבי שמועה על סטודנטית המתלוננת על הטרדה מינית על ידי חונך בתקופת השתלמות | התבטאויות לא ראויות בעלות גוון מיני | 5.11.17 | 15.1.18 | זימון הסטודנטית . טענה שלא התלוננה על הטרדה מינית ואיננה רוצה להגיש תלונה. ספרה את השתלשלות העניינים עם החונך ומה נאמר לה.  החונך אינו בסמכותה של האוניברסיטה אלא עובד הארגון ששם נעשתה ההשתלמות. פנינו אל הממונה בארגון זה להמשך בירור מול החונך.  המלצה להעביר הסטודנטית להשתלמות אצל חונך אחר ומרחב אחר בארגון | הנציבה באוניברסיטה והממונה בארגון שבה עברה הסטודנטית השתלמות , לאחר הבירור מול החונך : אין הטרדה מינית אלא התבטאויות לא הולמות. המלצה לזימון החונך לשיחת הבהרה על נורמות התנהגות והתבטאויות | קבלת המלצות הנציבה באוניברסיטה והממונה בארגון. הסטודנטית הועברה לחונך אחר ולמרחב אחר. החונך זומן למנהל המרחב לשיחת הבהרה. |  |
|  | | | | | | | |
| 2 סטודנטיות כנגד עובד אוניברסיטה | הצעות מגונות- תלונה רשמית | 6.11.17 | 21.11.17 | גביית התלונות מהסטודנטיות. הרחקת העובד מהסטודנטיות.  גביית עדות מהנילון. גביית עדות מעדה נוספת | העמדה לדין משמעתי או שימוע על הטרדה מינית של הסטודנטיות | זימון לשימוע על הטרדה מינית של הסטודנטיות | אשם בהטרדה מינית. נזיפה חמורה  פיטורין על תנאי  מכתבי התנצלות לסטודנטיות  הרחקה מהן. |
|  | | | | | | | |
| סטודנטית כנגד מרצה | נגיעה ומעשה מגונה- תלונה רשמית | 3.12.17 | 19.12.17 | גביית עדות מהמתלוננת וסטודנטים נוספים ומהנילון. הרחקה לאלתר של הנילון מהסטודנטית. הפסקה זמנית של ההוראה שלו בקורס | הטרדה מינית של הסטודנטית.  הבאתו לשימוע אצל הרקטור על הטרדה מינית | הטרדה מינית של הסטודנטית. שימוע אצל הרקטור | אשם בהטרדה מינית- מעשה מגונה. פיטורין. |
|  | | | | | | | |
| סטודנט כנגד סטודנטית | מסרונים מטרידים בוואטספ סרב להגיש תלונה רשמית | 13.12.17 | 13.12.17 | תוכן המסרונים איננו הטרדה מינית. | הנציבה יעצה לסטודנט לשוחח עם הסטודנטית ולבקשה להפסיק |  |  |
|  | | | | | | | |
| עובדת כנגד עובד | דיבורים בעלי קונוטציה מינית | 20.12.17 | 28.12.17 | גביית עדות המתלוננת. מסרבת להגיש תלונה רשמית או להיחשף בשמה. מבקשת שנשוחח עם הנילון על התנהגותו. שיחה עם הנילון | אין תלונה רשמית. הנציבה הבהירה לנילון את הנוהל למניעת הטרדה מינית. הזהירה אותו מפני התבטאויות לא ראויות בעלות קונוטציה מינית. |  |  |
|  | | | | | | | |
| פניה מהלשכה המשפטית לבירור חשד לניצול יחסי מרות בין מתרגל לסטודנטית | יחסים אינטימיים בין מתרגל לסטודנטית וחשד למסירת תוכן בחינה | 21.12.17 | 10.1.18 | גביית עדות מ הסטודנטית, המתרגל, סטודנטים ומורי הקורס. סה"כ 9 עדויות. | לא ניתן היה לקבוע בוודאות וללא ספק כי היו יחסים אינטימיים בין הסטודנטית למתרגל, או כי היה ניצול יחסי מרות כמוגדר בחוק למניעת הטרדה מינית. הומלץ להמשיך בירור בקשר לטוהר הבחינה. | הטיפול בנושא טוהר הבחינה הועבר למזכיר האקדמי. |  |
|  | | | | | | | |
| סטודנטית כנגד סטודנטית | פרסום פוסטים רבים מאוד ומטרידים בפייסבוק עם קונוטציות מיניות כנגד המתלוננת. | 10.1.18 | 30.1.18 | נאספו הפוסטים מהפייסבוק. הנילונה לא הסכימה לשתף פעולה. | מתוכן הפוסטים אין הטרדה מינית. אבל כמותם והכתוב בהם מהווה הטרדה והתנהגות בלתי הולמת | עקב משבר נפשי הנילונה אושפזה ולכן לא ננקטו נגדה צעדים |  |
|  | | | | | | | |
| סטודנטית נגד משגיח בבחינה | אמירות לא ראויות בעלות גוון מיני בזמן הבחינה-תלונה רשמית | 11.2.18 | 21.2.18 | גביית עדות מהסטודנטית המתלוננת ומסטודנטית נוספת. בירור וגביית עדות מהנילון | אמירות לא ראויות . התנהגות בלתי הולמת.  המלצה למכתב נזיפה ואזהרה. יידוע הממונים במדור הבחינות  שיחת רענון נהלים והתנהגות | קבלת המלצת הנציבות. לאור מידע נוסף שלא קשור לתלונה, העמדה לשימוע לפני פיטורין | לאחר קבלת הזימון לשימוע לפני פיטורין- המשגיח התפטר מעבודתו מרצונו. |
|  | | | | | | | |
| בנות בדיורית באמצעות העובדת הסוציאלית במעונות כנגד סטודנט | הצעות בעלות קונוטציה מינית והתנהגות אלימה. הבנות פוחדות להגיש תלונה רשמית | 21.2.18 | 27.2.18 | שיחה עם העובדת הסוציאלית. גביית עדויות מהבנות בדיורית. שיחה עם הנילון.  נקיטת סעד ביניים- הרחקה לאלתר של הנילון מהבנות בדיורית | הטרדה מינית של הבנות בדיורית. על אף שאין תלונה רשמית . מכתב אזהרה ונזיפה חמורה  הרחקה מהמעונות והעברה למעונות אחרים.  צעדי אבטחה מוגברים של מחלקת הבטחון | הרחקה של הנילון מהמעונות.  זירוז בקשתו להפסקת לימודים. | הנילון הפסיק לימודיו ועזב את המעונות. |
|  |  |  |  |  |  |  |  |
| פניה של ממונה לגבי מידע שהגיע אליו על הטרדה של עובדת על ידי נציג ציבור | חיבוקים | 21.2.18 | 5.3.18 | פניה לעובדת. סירוב מוחלט שלה להגיש תלונה. מתנגדת בתוקף לשיחה עם נציג הציבור . התבקשה לנסח את התנגדותה בכתב ואכן שלחה בדוא"ל. | דיווח לנשיאה והמלצה לתיעוד האירוע וגניזה |  |  |
|  | | | | | | | |
| פניה מרמ"ח לגבי מידע על סטודנטית שלכאורה נאנסה על ידי סטודנט | אונס??? | 4.3.18 | 5.3.18 | שיחה עם הסטודנטית טלפונית. סירבה להגיע. **האירוע לא קרה בין כותלי האוניברסיטה ולא במעונות**. סירבה למסור פרטים על הסטודנט. סירבה בתוקף להגיש תלונה במשטרה | המידע לרמ"ח הגיע מהסטודנטית בזמן שבקשה מועדים נוספים בבחינות. ביטלה את בקשתה ומסרבת לשתף פעולה. |  |  |
|  | | | | | | | |
| סטודנטים  נגד מתרגל | התבטאויות גסות בעלות גוון מיני בזמן תרגול- תלונה רשמית | 8.3.18 | 13.3.18 | סעד ביניים- הרחקה של המתרגל מהוראה עד לסיום הבירור.  גביית עדויות מהסטודנטים. בירור עם הנילון וגביית עדותו | הטרדה מינית מילולית של הסטודנטים. המלצה לשימוע בפני הרקטור והרחקה לצמיתות מתרגול הקורסים | קבלת המלצות הנציבה. הבאה לשימוע בפני הממונה האקדמי על התוכנית | אשם בהטרדה מינית מילולית. הפסקה לצמיתות של העסקתו כמתרגל בקורסים של התוכנית |
|  | | | | | | | |
| סטודנטית כנגד עובד תחזוקה ( אדם מבוגר עולה חדש) | נגיעה בגב | 22.5.18 | 31.5.18 | גביית העדות מהסטודנטית המתלוננת ומשתי סטודנטיות נוספות שנכחו באירוע. הסטודנטית מסרבת להגיש תלונה רשמית אבל מבקשת שנשוחח עם הנילון | הנילון אינו דובר עברית זומן עם מנהל העבודה. נגבתה עדותו. טוען שנגיעה הייתה בלי כוונה תוך כדי עבודה. לא הייתה הטרדה מינית. הוסבר לו התקנון למניעת הטרדה מינית והוזהר לנהוג בהתאם. |  |  |
|  | | | | | | | |
| סטודנטית כנגד רופא במרפאת סטודנטים | בדיקה הגובלת בהטרדה מינית | 5.6.18 |  | גביית עדות מהסטודנטית. הסטודנטית מסרבת להגיש תלונה רשמית . מסרבת להיחשף בשמה אבל מבקשת שנשוחח עם הרופא למניעת מקרים דומים. | הרופא איננו עובד האוניברסיטה. הנציבה העבירה את המידע לממונה בקופת החולים ובקשה שישוחחו עם הרופא. |  |  |
|  | | | | | | | |
| מרצה כנגד נותן שירות – נהג מונית | התבטאות וויכוחים בעלי קונוטוציה מינית בזמן הנסיעה | 21.6.18 |  | המרצה ספרה שנהג המונית נוהג לדבר על דברים בעלי קונוטציה מינית. יוצר סביבה לא נעימה בזמן הנסיעה. סירבה להגיש תלונה או להיחשף. מתנגדת שנשוחח עם נהג המונית. | הוחלט לזמן את נהגי המוניות לשיחת ריענון בנושא של הנוהל למניעת הטרדה מינית. וחידוד נהלי התנהגות. לכולם נשלח גם הנוהל בדוא"ל |  |  |
|  | | | | | | | |
| מידע מאחראית על סטודנטית כנגד עובד | התבטאות לא ראויה ואלימות מילולית | 9.7.18 | 9.7.18 | אחראית על סטודנטית פנתה לממונה על הטרדות מיניות לגבי מילים לא ראויות והתנהגות מילולית אלימה מצד עובד. שוחחנו עם הסטודנטית. איננה רוצה להגיש תלונה או להיחשף | ההתבטאויות אינן בקונוטציה מינית. אין הטרדה מינית . התנהגות בלתי הולמת המלצה להפנות תלונה על כך לגורם המתאים |  |  |
|  |  |  |  |  |  |  |  |

**הערות ותוספות:**

\_באוניברסיטה קיים פורום של מרצות שתחום התמחותן הוא במגדר והפעילות בכל מה שקשור למניעת הטרדה מינית באוניברסיטה בשיתוף פעולה עם הנציבה והממונות על הנושא.