**דיווח לפי תקנות למניעת הטרדה מינית (חובת מעביד), התשנ"ח-1998**

**הדיווח מוגש לגורמים הבאים:**

1. הוועדה לקידום מעמד האישה ולשוויון מגדרי בכנסת
2. הרשות לקידום מעמד האישה
3. המועצה להשכלה גבוהה

**פרטים כללים:**

**שם המוסד**: המרכז האקדמי למשפט ולעסקים

מועד הגשת הדוח: חודש ספטמבר 2018

הדיווח מתייחס לשנת הלימודים תשע"ח

מספר הסטודנטים שלמדו במוסד בשנת הלימודים האקדמית אליה מתייחס הדיווח: 1900

מספר האחראים למניעת הטרדה מינית במוסד, שמם ותפקידם: ממונה אחת - פרופ' גילה שטופלר

האחראית עברה קורס הכשרה לממונות על מניעת הטרדה מינית באקדמיה שהועבר על ידי מרכז סיוע לנפגעות ונפגעי תקיפה מינית ת"א באוניברסיטת ת"א. הקורס כולל הכשרה בת 18 שעות על החוק למניעת הטרדה מינית, אחריות המוסד, תפקיד הממונה, טיפול בתלונות על הטרדות מיניות, ויצירת סביבת עבודה בטוחה ונקייה מהטרדות מיניות.

**פעילויות הדרכה והסברה שנקט המוסד שעניינן הטרדה מינית והתנכלות:**

פירוט פעולות הדרכה והסברה\* שהועברו לסגל המוסד (מנהלי ואקדמי) ותדירותן:

לקראת תחילת שנת הלימודים תשע"ח נרכשה מחברת פיל"ת לומדה למניעת הטרדה מינית. הלומדה נרכשה בשלוש גרסאות – גרסה לסגל האקדמי, גרסה לסגל המנהלי וגרסה לסטודנטים. הלומדה הופצה לכלל הסגלים והסטודנטים, ונקבעה חובה על כולם להשלימה עד סוף סמסטר א' תשע"ח.

פירוט פעולות הדרכה והסברה\* שהועברו לסטודנטים ולתלמידים ותדירותן:

לקראת תחילת שנת הלימודים תשע"ח נרכשה מחברת פיל"ת לומדה למניעת הטרדה מינית. הלומדה נרכשה בשלוש גרסאות – גרסה לסגל האקדמי, גרסה לסגל המנהלי וגרסה לסטודנטים. הלומדה הופצה לכלל הסגלים והסטודנטים, ונקבעה חובה על כולם להשלימה עד סוף סמסטר א' תשע"ח.

(\*יש לפרט, בין השאר, כיצד נערכו הפעולות- באמצעות כנסים/הדרכות/לומדה ממוחשבת וכיוצ"ב)

פירוט הפעולות שנקט המוסד על מנת להביא לידיעת כל תלמיד, סטודנט ועובד חדש את הוראות החוק, התקנות והתקנון לפי תקנה 9(א1)(2) לתקנות למניעת הטרדה מינית (חובות מעביד), התשנ"ח-1998:

א. התקנון למניעת הטרדה מינית הינו נגיש לציבור העובדים והסטודנטים. התקנון מופיע באתר המוסד, מוצג בכמה מקומות מרכזיים ברחבי המוסד והוראות החוק, התקנות והתקנון נגישים במשרדה של הח"מ, במשרדי מזכירות תלמידים ובמשרדה של ראש המנהל האקדמי.

ב. בתחנת המידע לסטודנטים מופיע מסך המחייב חתימה על תקנון המוסד למניעת הטרדה מינית. סטודנטים חדשים במוסד מתבקשים להצהיר כי קראו את התקנון וכי הוראותיו ברורות להם. בשנה"ל תשע"ו גם הסטודנטים הותיקים במוסד נתבקשו לעשות כן, כך שבפועל הצהרה כזו ניתנת על ידי כל הסטודנטים הלומדים במוסד. בנוסף, כל סטודנט חדש חותם על התחייבות להימנע מהטרדה מינית כחלק מהליך הקבלה למוסד, והוראות התקנון מצורפות לחוזה הקבלה למוסד.

ג. בימים אלה המוסד בוחן פיתוח מערכת כוח אדם ממוחשבת ואינטראקטיבית שתאפשר בין השאר ביצוע מעקב רציף אחר קריאת ואישור התקנון למניעת הטרדה מינית על ידי כל עובד/מרצה ואחר ביצוע הלומדה למניעת הטרדה מינית על ידי כל עובד/מרצה.

**תלונות על הטרדה מינית – פירוט ואופן הטיפול:**

מספר הפניות לאחראית בעניין הטרדה מינית: 2 פניות

מספר שמועות, פניות ותלונות אנונימיות שהגיעו לאחראי: לא הוגשו תלונות אנונימיות

מספר התלונות שהוגשו לאחראי: לא הוגשו תלונות

**פירוט לגבי אופן הטיפול בתלונות:**

**לא הוגשו תלונות**

**הערות ותוספות:**

**פירוט הפניות:** שתי הפניות היו מטעמו של דיקן הסטודנטים ועלו במהלך בירורים שגרתיים של תלונות סטודנטים זה על זה שעלו בשיחותיהם עם הדיקן. בשני המקרים פנה דיקן הסטודנטים לממונה וביקש לברר האם פרטי התלונות מעלים חשש להטרדה מינית. בשני המקרים, לאחר קריאת המידע הרלוונטי במקרה אחד ולאחר שיחה עם הסטודנט שדיווח לדיקן שמועות אותן שמע במקרה שני, הבהירה הממונה כי על פניו אין המדובר במקרים הנוגעים להטרדה מינית. הממונה הבהירה כי אם הסטודנטים המעורבים מעוניינים בכך הם מוזמנים להגיש לה תלונות על הטרדה מינית שתבדקנה בהתאם לכללים. לא הוגשו תלונות והמקרים הוסיפו להיבדק במישור המשמעתי על ידי דיקן הסטודנטים.

בברכה,



פרופ' גילה שטופלר

הממונה על מניעת הטרדה מינית

המרכז האקדמי למשפט ולעסקים