**דיווח לפי תקנות למניעת הטרדה מינית (חובת מעביד), התשנ"ח-1998**

**הדיווח מוגש לגורמים הבאים:**

1. הוועדה לקידום מעמד האישה ולשוויון מגדרי בכנסת
2. הרשות לקידום מעמד האישה
3. המועצה להשכלה גבוהה

**פרטים כללים:**

**שם המוסד**: המכללה האקדמית להנדסה אורט בראודה.

מועד הגשת הדוח: חודש אוקטובר 2018

הדיווח מתייחס לשנת הלימודים - תשע"ח

מספר הסטודנטים שלמדו במוסד בשנת הלימודים האקדמית אליה מתייחס הדיווח: 3043 (תואר ראשון ושני)

מספר האחראים למניעת הטרדה מינית במוסד, שמם ותפקידם:

נציבה מרכזת – נירית ברקוביץ, אחראית על הטיפול הפסיכולוגי עבור הסטודנטים (סגל מנהלי)

ממונה נוספת – ד"ר דפנה כנעני, מרצה בכירה במחלקת ביוטכנולוגיה (סגל אקדמי).  
האחראי/ם עברו בסמוך למינוים השתלמות בהיקף של 18 שעות על ידי – מרכז סיוע לנפגעות ונפגעי תקיפה מינית בחיפה.

פירוט עיקרי ההשתלמות – החוק למניעת הטרדה מינית, אחריות ההנהלה, תפקידי הממונה למניעת הטרדה מינית, אופן טיפול בתלונה על הטרדה מינית

**פעילויות הדרכה והסברה שנקט המוסד שעניינן הטרדה מינית והתנכלות:**

פירוט פעולות הדרכה והסברה\* שהועברו לסגל המוסד (מנהלי ואקדמי) ותדירותן:

1. אירוע הסברה ע"י מנחה חיצונית (עו"ד בהכשרתה) המשלב בין עיקרי החוק, דוגמאות מהשטח וסרטונים להמחשה.
2. הדרכה פרטנית לעובדים חדשים ע"י הממונה על מניעת הטרדה מינית.
3. הכנסת הלומדה למניעת הטרדה מינית לפעולה – ביצועה ע"י כלל הסטודנטים החדשים וכן הטמעתה כחלק מהליך הקליטה לעובדים חדשים במכללה.

פירוט פעולות הדרכה והסברה\* שהועברו לסטודנטים ולתלמידים ותדירותן:

1. אירוע הסברה ע"י מנחה חיצונית – אחת לשנה.
2. כאמור, כל סטודנט חדש נדרש בביצוע הלומדה, כולל מבחן קצר בסופה אותו יש לעבור על מנת להמשיך בפעילות באתר ה"המודל".

(\*יש לפרט, בין השאר, כיצד נערכו הפעולות- באמצעות כנסים/הדרכות/לומדה ממוחשבת וכיוצ"ב)

פירוט הפעולות שנקט המוסד על מנת להביא לידיעת כל תלמיד, סטודנט ועובד חדש את הוראות החוק, התקנות והתקנון לפי תקנה 9(א1)(2) לתקנות למניעת הטרדה מינית (חובות מעביד), התשנ"ח-1998:

1. עדכון והתאמת הנוהל למניעת הטרדה מינית כך שיתאים למציאות הקיימת ובהתאם לדרישות החוק.
2. כאמור לעיל, הכנסת הלומדה למניעת הטרדה מינית לשימוש.

**תלונות על הטרדה מינית – פירוט ואופן הטיפול:**

מספר הפניות לאחראי בעניין הטרדה מינית: 2

מספר שמועות, פניות ותלונות אנונימיות שהגיעו לאחראי: 1

מספר התלונות שהוגשו לאחראי: 0

**פירוט לגבי אופן הטיפול בתונות:**

|  |  |  |  |  |  |  |  |
| --- | --- | --- | --- | --- | --- | --- | --- |
| **המעורבים במקרה נשוא התלונה – שיוך (סטודנט, איש סגל וכו')**  **ללא פרטים מזהים** | **מהות התלונה ופירוט המקרה – ללא פרטים מזהים** | **מועד הגשת התלונה** | **מועד סיום הטיפול** | **אופן הטיפול לרבות פירוט צעדי הביניים שננקטו וכן אמצעים נוספים שננקטו – כגון הגנה על המתלונן, ככל שננקטו** | **המלצת האחראי** | **החלטת המוסד** | **החלטת הגוף המשמעתי/**  **עונש, ככל שננקטו הליכי משמעת** |
| סטודנט פנה בנוגע להתבטאויות פוגעניות מצד חבר סגל בכיר. | סטודנט פנה במייל לדקנית הסטודנטים והתלונן על יחס משפיל והתבטאויות בוטות ופוגעניות מצד מרצה בכיר כלפי סטודנטיות. | 10.5.18 | 16.5.18 | לאחר שהועבר אלי המייל ע"י דקנית הסטודנטים, הזמנתי את הסטודנט לפגישה. בפגישה הסתבר כי הוא שמע על ההתבטאויות הפוגעניות לכאורה ממקור שלישי. כאשר ביררתי האם ישנן סטודנטיות שהוא מכיר ושיכולות לפנות אלי, אמר שלא מכיר. במהלך השיחה הסתבר כי הסטודנט עצמו נפגע באופן אישי מאותו המרצה, תיאר התנהגות בוטה אך לא על רקע מיני. | לאור האינפורמציה שעלתה בשיחה ולאחר היוועצות עם היועץ המשפטי של המכללה, הוחלט שאין כאן אינפורמציה רלוונטית להמשך בירור מול המרצה. הסטודנט הופנה לטיפולה של דקנית הסטודנטים בעניין תלונותיו כלפי המרצה. |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **המעורבים במקרה נשוא התלונה – שיוך (סטודנט, איש סגל וכו')**  **ללא פרטים מזהים** | **מהות התלונה ופירוט המקרה – ללא פרטים מזהים** | **מועד הגשת התלונה** | **מועד סיום הטיפול** | **אופן הטיפול לרבות פירוט צעדי הביניים שננקטו וכן אמצעים נוספים שננקטו – כגון הגנה על המתלונן, ככל שננקטו** | **המלצת** **האחראי** | **החלטת המוסד** | **החלטת הגוף המשמעתי/**  **עונש, ככל שננקטו הליכי משמעת** |
| נציג אגודת הסטודנטים העביר מידע ליו"ר וועדת המשמעת במכללה, המעלה חשד להטרדה מינית מצד אחד הסטודנטים כלפי מספר סטודנטיות. | נציג אגודת הסטודנטים פנה במייל ותיאר התנהגות לא מותאמת ומטרידה מצד סטודנט כלפי מספר סטודנטיות שהתרחשה, לכאורה, במעונות הסטודנטים. | הפנייה נעשתה ב-24.7.18 אל יו"ר וועדת משמעת במכללה אשר העביר את האינפורמציה אל דקנית הסטודנטים ואלי. | 4.9.18 | יצרתי קשר עם נציג אגודת הסטודנטים אשר מסר לי את פרטיה של אחת הסטודנטיות שהסכימה להיחשף. שוחחתי עמה טלפונית אך לשתי הפגישות שתיאמנו היא לא הגיעה ולא יצרה כל קשר. לכן, נפגשתי עם נציג האגודה וקיבלתי ממנו את האינפורמציה הידועה לו. תוכן הפנייה התברר ככזה שאינו שייך לתחום ההטרדה המינית אלא להתנהגות בלתי מותאמת ומטרידה. | העברתי את תוצאות הבירור ליו"ר וועדת המשמעת. בנוסף, ביקשתי מנציג האגודה שיעביר לסטודנטית מסר שיכולה לפנות אלי שוב אם תרצה בכך. | מכיוון שלא הוגשה תלונה פורמלית גם לוועדת המשמעת. לא ננקטו צעדים נוספים. |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **המעורבים במקרה נשוא התלונה – שיוך (סטודנט, איש סגל וכו')**  **ללא** **פרטים** **מזהים** | **מהות התלונה ופירוט המקרה – ללא פרטים מזהים** | **מועד הגשת התלונה** | **מועד סיום הטיפול** | **אופן הטיפול לרבות פירוט צעדי הביניים שננקטו וכן אמצעים נוספים שננקטו – כגון הגנה על המתלונן, ככל שננקטו** | **המלצת האחראי** | **החלטת המוסד** | **החלטת הגוף המשמעתי/**  **עונש, ככל שננקטו הליכי משמעת** |
| חברת סגל העבירה אינפורמציה לממונה על מניעת הטרדה מינית לגבי סטודנטית שסיפרה לה על אירוע טראומטי שעבר | סטודנטית סיפרה על אירוע בו במהלך מסיבה, ככל הנראה שמו לה סם במשקה, דבר אשר גרם לכך שלא זוכרת חלקים שלמים ממה שאירע. הזכרון הבא שמופיע הוא הימצאותה עם בחורה נוספת במהלך אקט מיני. יש לציין שאף אחד מהמעורבים הנוספים אינו סטודנט במכללה. | 19.8.18 | 22.8.18 | הממונה על מניעת הטרדה מינית נפגשה עם הסטודנטית. הממונה יידעה אותה באשר לאפשרות לפנות למשטרה אך הסטודנטית בחרה שלא לעשות כן בשלב זה. מאחר ויתר המעורבים אינם סטודנטים במכללה, לא היה מקום להמשך בירור. | לנוכח החוויה הקשה שתיארה הסטודנטית, הממונה המליצה לה לפנות לקבלת ייעוץ פסיכולוגי במסגרת המכללה. |  |  |