**דיווח לפי תקנות למניעת הטרדה מינית (חובת מעביד), התשנ"ח-1998**

**הדיווח מוגש לגורמים הבאים:**

1. הוועדה לקידום מעמד האישה ולשוויון מגדרי בכנסת
2. הרשות לקידום מעמד האישה
3. המועצה להשכלה גבוהה

**פרטים כללים:**

**שם המוסד**: המרכז האקדמי שלם

**מועד הגשת הדוח**: חודש אוקטובר 2018

הדיווח מתייחס לשנת הלימודים תשע"ח

**מספר הסטודנטים שלמדו במוסד בשנת הלימודים האקדמית אליה מתייחס הדיווח**: 170 סטודנטים.

**מספר האחראים למניעת הטרדה מינית במוסד, שמם ותפקידם:**

אחראית אחת: שרון וובר, סמנכ"לית משאבי אנוש והממונה על שוויון מגדרי.

האחראית עברה בסמוך למינויה השתלמות בהיקף של 18 שעות על ידי מרכז הסיוע לנפגעות ונפגעי אונס ותקיפה מינית בירושלים.

**פירוט עיקרי ההשתלמות**: 1. הטרדה מינית: השלכות ומשמעות (מהי הטרדה מינית ומהן השלכותיה על המוטרד/ת – היבטים חברתיים ורגשיים, תופעת ההטרדה המינית והטרדה במסגרת יחסי מרות) 2. החוק למניעת הטרדה מינית (ההקשר החברתי והרקע לחקיקת החוק, החוק והתקנות - הלכה למעשה, חובות המעביד ומסלולי פעולה משפטיים) 3. תפקיד האחראי/ת בארגון ( כל כובעי האחראית – קשיים, דילמות וכלים ליצירת ארגון בטוח, תפקיד האחראי/ת: הליך הטיפול בתלונה וניתוח מקרים).

**פעילויות הדרכה והסברה שנקט המוסד שעניינן הטרדה מינית והתנכלות:**

**פירוט פעולות הדרכה והסברה\* שהועברו לסגל המוסד (מנהלי ואקדמי) ותדירותן**:

במהלך שנה"ל תשע"ח, התקיימה לסגל המנהלי והאקדמי סדנה בת שעה וחצי על ידי נציגה של מרכז הסיוע לנפגעות ונפגעי אונס ותקיפה מינית בירושלים, בה, בין השאר, הוצג החוק למניעת הטרדה מינית והתקנות מכוחו.

**פירוט פעולות הדרכה והסברה\* שהועברו לסטודנטים ולתלמידים ותדירותן**:

במהלך שנה"ל תשע"ח, נערכו 4 הדרכות (כל סטודנט השתתף בהדרכה אחת בסה"כ) בהן הוצג החוק למניעת הטרדה מינית תוך התייחסות מפורטת לאקדמיה. ההדרכות נערכו ב- 4 מועדים שונים ועל מנת לאפשר לכלל הסטודנטים להשתתף במועד שנוח להם.

(\*יש לפרט, בין השאר, כיצד נערכו הפעולות- באמצעות כנסים/הדרכות/לומדה ממוחשבת וכיוצ"ב)

**פירוט הפעולות שנקט המוסד על מנת להביא לידיעת כל תלמיד, סטודנט ועובד חדש את הוראות החוק, התקנות והתקנון לפי תקנה 9(א1)(2) לתקנות למניעת הטרדה מינית (חובות מעביד), התשנ"ח-1998**:

תקנון החוק למניעת הטרדה מינית, המותאם למרכז, נתלה במקומות בולטים במרכז ועותק ממנו מצוי באתר האינטרנט. בנוסף, נמסר עותק מהתקנון לכל עובד חדש במרכז, והוא מאשר הבנת עיקרי החוק והימנעות מהטרדה מינית.

כמו כן, במהלך השנה כלל הסטודנטים קיבלו מייל מהממונה על מניעת הטרדה מינית אשר מציג את הממונה ואת פרטי ההתקשרות עמה ומקום ישיבתה. הסטודנטים הוזמנו להדרכות השונות וכן קיבלו העתק של התקנון.

**תלונות על הטרדה מינית – פירוט ואופן הטיפול:**

**מספר הפניות לאחראית בעניין הטרדה מינית**: 2

**מספר שמועות, פניות ותלונות אנונימיות שהגיעו לאחראית**: 1

**מספר התלונות שהוגשו לאחראית**: 0

**פירוט לגבי אופן הטיפול בתלונות:**

|  |  |  |  |  |  |  |  |
| --- | --- | --- | --- | --- | --- | --- | --- |
| **המעורבים במקרה נשוא התלונה – שיוך (סטודנט, איש סגל וכו')**  **ללא פרטים מזהים** | **מהות התלונה ופירוט המקרה – ללא פרטים מזהים** | **מועד הגשת התלונה** | **מועד סיום הטיפול** | **אופן הטיפול לרבות פירוט צעדי הביניים שננקטו וכן אמצעים נוספים שננקטו – כגון הגנה על המתלונן, ככל שננקטו** | **המלצת האחראית** | **החלטת המוסד** | **החלטת הגוף המשמעתי/**  **עונש, ככל שננקטו הליכי משמעת** |
| סטודנטית וסטודנט | סטודנטית הגיעה להתייעץ לגבי פגיעה בה על ידי סטודנט מחוץ למסגרת יחסי הלימודים. | מאי 2018 | מאי 2018 | התייעצות עם גורמים מקצועיים בנוגע לפנייה ומתן סיוע לסטודנטית במתן הקלות מבחינה אקדמית. | מדובר בפניה לסיוע לגבי עניין שאינו בסמכות בירור האחראית כיוון שאירע מחוץ למסגרת יחסי הלימודים. הפניה נסגרה לאחר מתן סיוע לסטודנטית. | ניתן סיוע לסטודנטית | לא רלבנטי |
| אשת סגל ואשת סגל | פניה של אשת סגל אודות התדיינות פוגענית עם אשת סגל אחרת, סביב מאבק ציבורי מתוקשר, מחוץ למסגרת יחסי העבודה. | יולי 2018 | אוקטובר 2018 | אשת הסגל הוזמנה להגיש תלונה ולמסור פרטים נוספים והחליטה שלא להעביר פרטים אלו ולא להתלונן. ביקשה לקיים דיון ציבורי בעניין. | לא ניתן לברר את התלונה במסגרת המידע שנמסר. נראה כי המקרה אירע מחוץ למסגרת יחסי עבודה ולכן אינו בסמכות הממונה, ולא ברור אם התלונה נוגעת להטרדה מינית כמשמעה בחוק. לגבי דיון ציבורי נראה כי אין מקום לקיים דיון כללי במקרה פרטני. הובהר לאשת הסגל כי המוסד מקיים הדרכות שוטפות. | לא רלבנטי | לא רלבנטי |
| סטודנטים ואיש סגל | התבטאויות לא ראויות של המרצה במהלך שיעוריו | מאי- יוני2018 | אוקטובר 2018 | התייעצות עם גורמים מקצועיים | בפועל לא היתה תלונה על הטרדה מינית ועל פניו לא היה חשש על הטרדה מינית אלא יותר עניין הקשור לטשטוש גבולות באופן אחר – בוטה אבל לא מיני. | קיום שיחת בירור והתראה עם המרצה. | לא רלבנטי |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**הערות ותוספות:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_